CELEX: 22004D0647
Language: mt
Date: 2004-06-30 00:00:00
Title: Id-Deċiżjoni Nru 2/2004 tal-Kunsill tal-Ministri AKP-KE tat- 30 ta' Ġunju 2004 dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta' żmien qasir fil-qligħ mill-esportazzjonijiet (Anness II tal-Ftehim ta' Sħubija AKP-KE ffirmat f'Kotonu)

30.5.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               257
            
         ID-DEĊIŻJONI Nru 2/2004 TAL-KUNSILL TAL-MINISTRI AKP-KE
   tat-30 ta' Ġunju 2004
   dwar ir-reviżjoni tat-termini u l-kondizzjonijiet tal-finanzjament għal varjazzjonijiet ta' żmien qasir fil-qligħ mill-esportazzjonijiet (Anness II tal-Ftehim ta' Sħubija AKP-KE ffirmat f'Kotonu)
   (2004/647/KE)
   IL-KUNSILL TAL-MINISTRI AKP-KE,
   Wara li kkunsidra l-Ftehim ta' Sħubija AKP-KE ffirmat f'Kotonu fit-23 ta' Ġunju 2000, u b'mod partikolari, l-Artikolu 100 tiegħu,
   Billi:
   
               (1)
            
            
               Il-Ftehim ta' Sħubija AKP-KE ffirmat f'Kotonu fit-23 ta' Ġunju 2000 saħaq fuq l-importanza ta' sistema ta' għajnuna addizzjonali sabiex jiġu mnaqqsa l-effetti negattivi ta' kwalunkwe instabbiltà fil-qligħ mill-esportazzjonijiet.
            
         
               (2)
            
            
               Skond l-Artikolu 68(3) tal-Ftehim ta' Sħubija AKP-KE, l-Istati AKP l-inqas żviluppati, interkjużi, u gżejjer għandhom jirċievu trattament aktar favorevoli.
            
         
               (3)
            
            
               Skond l-Artikolu 11 ta' l-Anness II għall-Ftehim, id-dispożizzjonijiet tal-Kapitolu 3 ta' dak l-Anness dwar il-finanzjar għal varjazzjonijiet ta' żmien qasir fil-qligħ mill-esportazzjonijiet għandhom ikunu suġġetti għal reviżjoni sa l-aktar tard wara sentejn ta' operat u sussegwentement fuq it-talba ta' wieħed mill-Partijiet.
            
         
               (4)
            
            
               Sabiex jiġi mtejjeb il-funzjonament tas-sistema ta' finanzjar għal varjazzjonijiet ta' żmien qasir fil-qligħ mill-esportazzjonijiet u jiġi żgurat li tirrispondi b'mod aktar xieraq għall-għanijiet tagħha,
            
         IDDEĊIEDA KIF ĠEJ:
   Artikolu 1
   L-Artikolu 9(1) ta' l-Anness II għall-Ftehim ta' Sħubija AKP-KE għandu jiġi sostitwit b'li ġej:
   
      “1.   L-eliġibbiltà għal riżorsi addizzjonali għandha tiġi stabbilita minn:
      
                  (a)
               
               
                  telf ta' 10 % (2 % fil-każ ta' Stati l-inqas żviluppati, interkjużi, u gżejjer) tal-qliegħ mill-esportazzjonijiet ta' merkanzija meta mqabbel mal-medja aritmetika tal-qliegħ fl-ewwel tlett snin ta' l-ewwel erba' snin qabel is-sena ta' l-applikazzjoni;
                  jew
                  telf ta' 10 % (2 % fil-każ ta' Stati l-inqas żviluppati, interkjużi, u gżejjer) tal-qligħ mill-esportazzjonijiet tat-total tal-prodotti agrikoli jew minerali meta mqabbel mal-medja aritmetika tal-qligħ fl-ewwel tlett snin ta' l-ewwel erba' snin qabel is-sena ta' l-applikazzjoni għal pajjiżi fejn id-dħul mill-esportazzjoni ta' prodotti agrikoli jew minerali jirrappreżenta iżjed minn 40 % tad-dħul kollu mill-esportazzjoni ta' merkanzija; u
               
            
                  (b)
               
               
                  żieda ta' 2 % fid-defiċit pubbliku programmat għas-sena in kwistjoni jew imbassar għas-sena ta' wara.”
               
            
   Artikolu 2
   Din id-Deċiżjoni għandha tidħol fis-seħħ fil-jum ta' l-adozzjoni tagħha.
   
      Magħmula fi Brussell, nhar it-30 ta' Ġunju 2004.
      
         
            Il-President tal-Kumitat ta' l-Ambaxxaturi AKP-KE
         
         
            b'delega, għall-Kunsill tal-Ministri AKP-KE
         
         Jacques OBIA